Aquesta guia pretén aportar la informació farmacològica necessària per ajudar a la presa de decisions als professionals sanitaris que han d'avaluar el tractament farmacològic dels pacients afectats pel VIH.
Aquesta guia vol ser una eina útil i facilitadora per als professionals del primer nivell assistencial a l'hora d'establir estratègies preventives i actuacions clíniques relacionades amb la infecció pel VIH amb la finalitat de contribuir a la millora de l'atenció a les persones afectades.
Aquesta guia pretén facilitar informació sobre la presa de decisions terapèutiques per afrontar els trastorns psiquiàtrics en pacients infectats pel VIH.
És un document destinat als professionals sanitaris, especialitzats o no, en psiquiatria i psicologia.
Aquest manual pretén proporcionar un suport complementari perquè els professionals sociosanitaris adquireixin i desenvolupin les habilitats específiques per ajudar les persones seropositives i el seu entorn a conviure amb la infecció per VIH.
L'objectiu d'aquest document és consensuar una classificació per avaluar el grau de lipoatròfia facial (LAF) que pateixen alguns pacients sotmesos a tractament antiretroviral de gran activitat (TARGA) i avaluar l'eficàcia i el cost econòmic dels possibles tractaments actuals per utilitzar amb finalitat reparadora els tractaments més eficients en els pacients amb grau avançat de LAF.
Aquest material té l'objectiu de millorar i facilitar la informació necessària en el moment del part als professionals sanitaris de la xarxa de centres hospitalaris de Catalunya, especialment els pediatres, ginecòlegs, obstetres, infermeres i llevadores, que habitualment estan treballant a la sala de parts, i facilitar la presa de decisions en el dia a dia.
És un arbre de decisions en dues situacions molt concretes; depenent del desconeixement o no de la situació serològica respecte al VIH de la dona que arriba a la sala de parts, amb la finalitat d'esdevenir una eina útil per a la presa de decisions per als professionals.
És recomanable situar aquest cartell en un lloc visible de la sala de parts.
Aquest manual ha estat preparat amb la intenció d'abordar els problemes que planteja el maneig de les persones malaltes amb coinfecció pel virus de la sida i els virus de l'hepatitis.
A més, facilita als metges i metgesses assistencials els recursos necessaris per al diagnòstic i la presa de decisions terapèutiques, així com els criteris per ampliar la prevenció en tots aquells grups de població exposats a contraure aquestes infeccions.
Manual per a professionals que pretén oferir uns elements de reflexió sobre l'especificitat de la infecció del virus de la immunodeficiència humana en relació amb la dona, bàsicament pel que fa a la transmissió per via sexual i perinatal.
Aquesta publicació pretén ser una eina específica per als professionals sanitaris que faciliti el seguiment mèdic i nutricional de les persones infectades pel VIH i que contribueixi a millorar la seva qualitat de vida, a més d'ajudar-les a conviure amb la malaltia.
Aquest document té l'objectiu de donar pautes d'actuació consensuades i descriure el seguiment adequat dels individus exposats a la quimioprofilaxi postexposició i altres mesures en cas de possible exposició accidental o no ocupacional al VIH.
En aquest document es tracten els aspectes relacionats amb el desig de tenir un fill per part de les parelles en què la dona, l'home o tots dos alhora són portadors del VIH.
A més, s'hi fan una sèries de recomanacions que es poden estendre a altres infeccions virals diferents del VIH.